President Election 2022 : देश का अगला राष्ट्रपति (President) कौन होगा ? इस विषय में चल रही तमाम अटकलबाजियां कल देर शाम उस समय समाप्त हो गई जब NDA की तरफ़ से आदिवासी महिला नेता श्रीमति द्रौपदी मुर्मू का नाम घोषित किया गया। उनका नाम घोषित होते ही तय हो गया कि श्रीमती मुर्मू ही देश की अगली राष्ट्रपति बनेगी। अब इस चुनाव में केवल औपचारिकता बची है।
President Election 2022
उधर विपक्ष की एकता को बनाए रखने तथा NDA को वाक् ओवर न देने के मक़सद से जानेमाने राजनेता यशवंत सिन्हा को विपक्ष का संयुक्त प्रत्याशी घोषित किया गया है सब जानते हैं कि वर्तमान राजनीतिक परिस्थितियों तथा वोटों के अंक गणित में श्री सिन्हा चुनाव नहीं जीत सकते।दरअसल राष्ट्रपति चुनाव (President Election)में बस औपचारिकता बची है BJD के समर्थन से राष्ट्रपति चुनाव में अब NDA की कुल वोट वैल्यू 5 लाख 63 हजार से ज्यादा हो गई है। जीत के लिए 5 लाख 40 हजार से अधिक वोट वैल्यू का समर्थन चाहिए इस प्रकार श्रीमती द्रौपदी मुर्मू का राष्ट्रपति चुना जाना तय है।
कौन है द्रोपदी मुर्मू ?
श्रीमती मुर्मू घर परिवार की चुनौती पूर्ण जिंदगी से लेकर राजनीति के गलियारों तक चुनौतियों को मात देती हुई देश के सर्वोच्च पद तक पहुँचने वाली हैंद्रौपदी मुर्मू (Draupadi Murmu) के नाम देश की पहली आदिवासी महिला गवर्नर का तमगा भी है। 2015-2021 के बीच वह झारखंड की गवर्नर रही हैं। 20 जून 1958 में जन्मीं मुर्मू की पढ़ाई-लिखाई भुवनेश्वर के रमादेवी वुमेंस कॉलेज से हुई है। वह स्नातक हैं। उनके पति श्याम चरण मुर्मू इस दुनिया में नहीं हैं। उनके एक बेटी है। उसका नाम इतिश्री मुर्मू है। इतिश्री का विवाह हो चुका है।